جمهور باشقانی رجب طیب اردوغان، یئنی نوع کروناویروس (کووید-19) اپیدمی سیندا، تورکیه-‌نین نه ساغلیق سیستمی‌نین چؤکوشونه نه ده ایقتیصادیاتی نین دایانماسینا ایجازه وئردیک‌لرینی سؤیله‌ییب.
جمهور باشقانی اردوغان، بئش تپه میللت‌لر کنگره و مدنیت مرکزینده تورکیه بیمه تانیتیم مراسیمینده چیخش ائدیب.  جمهور باشقانی اردوغان چیخیشیندا یئنی نوع کروناویروس (کووید-19) ایله علاقه‌دار اولا‌راق،
"بو اپیدمییه قارشی بیر چوخ دوولت حاضیرلیق سیزایدی. مادی جهت‌دن بیزدن اوستون اولان دؤولت‌لر بیر چوخ اجتماعی تهلوکه‌سیزلیک و ساغلام‌لیق احتیاج‌لاری مسئله سینده بیر چوخ ساحه ده چتین‌لیک‌لرله قارشی‌لاشدی‌لار. دونیا هئچ بیر شئ ین قدیم کی کیمی اولمایاجاغی یئنی بیر دؤوره قدم قویدو. " شکلینده دانیشدی.
جمهور باشقانی اردوغان دئییب، قلوبال بؤیومه تخمین لرینده آشاغییا دوغرو دوزلیش‌لر ائدیلدیگینی بیلدیرن امریکا، آلمانیا، ژاپونیا و اینگیلتره کیمی بؤیوک ایقتیصادیات‌لار اپیدمی‌نین تأثیریندن سارسیلدی.
"دوزدور، بو پروسه دن بیزده منفی تأثیر آلدیق، لاکین دیگر اؤلکه‌لرله موقاییسه‌ده بو تأثیری مینیموما ائندیرمگی باجاردیق." دئدی.
اردوغان، بوتون دونیادا یاتیریم لارین دایاندیغی دؤورده، یاتیریم لاری سرعتلندیردیک‌لرینی و تورکیه ایقتیصادیاتینی یئنی دن یولونا قویدوق‌لارینی ایفاده ائتدی.
اردوغان، اپیدمی‌نین یئنی فورصت‌لر آچدیغینی و بو پروسه دن دیگر ساحه‌لرله یاناشی ایقتیصادیاتدا گوج‌لنه‌رک چیخا‌جاق‌لارینی ایفاده ائدیب.
